section_heading: Povijest
paragraph_text: 2001. godine formirana je i omladinska momčad pa se broj igrača svakim danom sve više uvećavao. Za stvaranje podmlatka u klubu bili su zaslužni Pero Barać i, danas pokojni, Ivan Kupina. Marko Anđelović ostao je predsjednik kluba do 21. siječnja 2001. godine, kada ga je zamijenio Pero Barać a njega je u studenome 2003. godine zamijenio Franjo Vranjković. Franjo Vranjković tu je zadaću obnašao do kraja 2006. godine. Za vrijeme predsjednikovanja Franje Vranjkovića klub je jedno vrijeme bio najveći hrvatski nogometni klub u iseljeništvu. Franjo Vranjković nije samo dobio organizaciju dvoranskog prvenstva naraštaja do 17 i do 19 grada Essena, nego je bio ujedno taj koji je I. Europsko prvenstvo hrvatskih nogometnih klubova dijaspore doveo u Essen, gdje je NK Croatia Essen osvojila 2. mjesto, čime je izborila pravo nastupa na I. Svjetskom prvenstvu hrvatskih nogometnih klubova iseljenika u Zagrebu. Nakon minusa u riznici, jedan dio članova, koje su predvodili Ivo Aleksić (kojeg je Franjo Vranjković proglasio 2004. počasnim predsjednikom), Pero Barać i Filip Babić, smijenili su Franju Vranjkovića, bez da je ovaj bio nazočan. Za kormilo kluba dolazi sami Ivo Aleksić kao predsjednik kluba. On tu funkciju ne obnaša niti jedan mandat (dvije godine), već bez sjednice članstva Ivo Aleksić napušta funkciju predsjednika, te je klub više od 3 mjeseca ostao bez predsjednika. Članovi kluba, u siječnju 2009. godine, za predsjednika kluba biraju Michaela Dugandžića, koji je već obnašao niz funkcija u klubu. Dvije godine nakon toga, od siječnja 2011. godine do kraja 2014.godine, predsjedničku stolicu zauzima Peter Herms sen. Nijemac koji je oženjen Hrvaticom i čija su oba sina igrali u prvoj momčadi kluba. Od tada tandem Pero Barać i Jure Maras, oba kao predsjednici, vode klub. Danas u klub djeluje jedna seniorska momčad i jedna momčad veterana. Pogon za djecu i mlade prestao je već krajem 2006.godine raditi.